LIETUVOS RESPUBLIKOS SEIMO

Europos reikalų komitetas

PAGRINDINIO KOMITETO IŠVADA

DĖL LIETUVOS RESPUBLIKOS SEIMO NUTARIMO ,,DĖL LIETUVOS RESPUBLIKOS VYRAUSYBĖS PROGRAMOS“

PROJEKTO NR. XIvP-90

2020-12-09 Nr. 100-P-114 (15)

Vilnius

1. Komiteto posėdyje dalyvavo: komiteto pirmininkė Radvilė Morkūnaitė – Mikulėnienė, komiteto pirmininkės pavaduotojai Laima Liucija Andrikienė, Audronius Ažubalis, Domas Griškevičius, Marius Matijošaitis, Mindaugas Puidokas, komiteto nariai Andrius Bagdonas, Mindaugas Lingė, Mykolas Majauskas, Matas Maldeikis, Rūta Miliūtė, Monika Ošmianskienė, Gintautas Paluckas, Žygimantas Pavilionis, Algirdas Sysas, Giedrius Surplys, Andrius Vyšniauskas, Emanuelis Zingeris.

Komiteto biuras – vedėja Dainora Asevičienė, patarėjai Agnė Grigienė, Elzė Kolelė, Aistė Pikiotienė, Dovilė Paužaitė-Šliachtovič, padėjėjai Miglė Kadonova, Agneta Milena Paskalucė.

Paskirtasis užsienio reikalų ministras Gabrielius Landsbergis.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas 2020-12-07	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. Pagal Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 patvirtintose Teisės aktų projektų rengimo rekomendacijose (toliau – Rekomendacijos) nustatytus teisės technikos reikalavimus: 1) nutarimo projekto preambulėje teikiant nuorodą į Konstitucijos 92 straipsnio penktąją dalį ji turėtų būti rašoma žodžiu įvardžiuotine skaitvardžio forma (64 punktas); 2) nutarimo projekte teisės aktą pasirašančio subjekto vardas ir pavardė nerašoma (11 punktas); 3) Seimo nutarimu tvirtinamą programą sudaro punktai, punktų papunkčiai ir punktų pastraipos; punktai žymimi arabišku skaitmeniu su tašku, punktų papunkčiai žymimi arabiškais skaitmenimis ir turi pradinį punkto ir savo eilės numerį, punktų pastraipos nenumeruojamos; jei tvirtinamas teisės aktas skirstomas į skyrius, skirsnius, poskyrius ir poskirsnius, jie žymimi mutatis mutandis taikant Rekomendacijų 56 punkto nuostatas (57 punktas); 4) viso teisės akto punktų numeracija yra ištisinė (58 punktas); 5) nutarimo projekto priedo tekstas turėtų būti dėstomas laikantis bendrinės lietuvių kalbos normų ir teisės terminijos (Lietuvos Respublikos teisėkūros pagrindų įstatymo 14 straipsnis, Rekomendacijų 5 punktas); pirmą kartą tekste minimi teisės aktų, institucijų (pvz., NVO, KT), pareigų ir pan. pavadinimai negali būti trumpinami, išskyrus, kai įstatyme teikiamos nuorodos į Europos Sąjungos teisės aktus, jeigu jie nurodyti įstatymo priede; jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“; prireikus įsivesti kitą trumpinį, jis nurodomas skliaustuose (Rekomendacijų 6.1, 15.1. punktai).	pritarti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai: nėra.

7. Komiteto sprendimas ir pasiūlymai: Pritarti Lietuvos Respublikos Seimo nutarimo projektui „Dėl Lietuvos Respublikos Vyriausybės programos“ Nr. XIVP-90 ir Europos reikalų komiteto išvadai.

8. Balsavimo rezultatai: už – 15 , prieš – nėra, susilaikė – 4.

9. Komiteto paskirti pranešėjai: Radvilė Morkūnaitė-Mikulėnienė

10. Komiteto narių atskiroji nuomonė: negauta.

Komiteto pirmininkė	Radvilė Morkūnaitė-Mikulėnienė

Europos reikalų komiteto biuro patarėja Aistė Pikiotienė